**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2015. gada 22. decembra noteikumos Nr. 760 “Kārtība, kādā kredītinformācijas birojs vai fiziskā persona pieprasa un Valsts ieņēmumu dienests sniedz informāciju par fiziskās personas ienākumiem”” (VSS-96)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu:**

Saskaņošanas dalībnieki: Tieslietu ministrija, Labklājības ministrija, Vides aizsardzības un reģionālās attīstības ministrija un Latvijas Brīvo arodbiedrību savienība

Saskaņošanas dalībnieki izskatīja

šādu ministriju (citu institūciju) iebildumus: Tieslietu ministrija, Vides aizsardzības un reģionālās attīstības ministrija

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punkts. | **Tieslietu ministrija**  No projekta satura izriet, ka turpmāk Valsts ieņēmumu dienests fiziskajai personai un kredītinformācijas birojam šajos noteikumos noteiktajā kārtībā sniegs tā rīcībā esošo informāciju:  • par diviem iepriekšējiem taksācijas gadiem (katru atsevišķi): ienākumu izmaksātāji, norādot katra darba devēja identificējošo informāciju (juridiskās personas nosaukumu un reģistrācijas numuru vai fiziskās personas vārdu, uzvārdu un reģistrācijas kodu);  • par kārtējo taksācijas gadu (no gada sākuma): ienākumu izmaksātāji, norādot katra darba devēja identificējošo informāciju (juridiskās personas nosaukumu un reģistrācijas numuru vai fiziskās personas vārdu, uzvārdu un reģistrācijas kodu).  Ievērojot to, ka minētā informācija satur personas datus (lai objektīvāk novērtētu saimnieciskās darbības veicēju ienākumus), savukārt anotācijā nav veikta personas datu apstrādes nepieciešamības analīze kontekstā ar personas datu jomu regulējošiem normatīvajiem aktiem (piem., Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 5. pants noteic personas datu apstrādes principus), secināms, ka minētā iemesla dēļ, kā arī tiesiskās skaidrības labad nepieciešams precizēt anotāciju. | **Iebildums ņemts vērā.** | Papildināts anotācijas I sadaļas 2. punkts šādā redakcijā:  “Noteikumu projekts paredz palielināt kredītinformācijas birojam sniedzamo datu apjomu par fiziskajām personām. Kredītinformācijas birojam fizisko personu dati tiek sniegti Kredītinformācijas biroju likuma 4. panta otrajā daļā noteiktajam mērķim, lai kredīta devējs spētu pilnīgāk izpildīt Patērētāju tiesību aizsardzības likuma 8. panta 4.1 un 4.2daļā noteikto pienākumu, vienlaikus nodrošinot arī Eiropas Parlamenta un Padomes 2016. gada 27. aprīļa Regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), jo īpaši tās 5. panta 1. punkta c) apakšpunktā, minētā personas datu apstrādes principa – apstrādāt fiziskās personas datus mērķim nepieciešamajā minimālajā apjomā – prasību izpildi.” |
| 2. | Anotācijas I sadaļas 2. punkts. | **Vides aizsardzības un reģionālas attīstības ministrija**  Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Ņemot vērā minēto, lūdzam atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un sniegšanas kanālus. | **Iebildums ņemts vērā.** | Papildināts anotācijas I sadaļas 2. punkts šādā redakcijā:  “VID publiskojamo pakalpojumu sarakstā kredītinformācijas biroja informācijas pieprasīšana netiek iekļauta kā pakalpojums, jo tā ir informācijas apmaiņa starp VID un kredītinformācijas biroju saskaņā ar līgumu un neatbilst pakalpojumu būtībai.” |
| 3. | Anotācijas I sadaļas 2. punkts. | **Vides aizsardzības un reģionālās attīstības ministrija**  Pēc noteikumu projekta spēkā stāšanās saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 5. un 9. punktu lūdzam pakalpojuma turētājam nodrošināt valsts pārvaldes pakalpojuma aprakstīšanu valsts pārvaldes pakalpojumu portālā Latvija.lv. | **Iebildums ņemts vērā.** | Papildināts anotācijas I sadaļas 2. punkts šādā redakcijā:  “Fiziskās personas portālā latvija.lv šobrīd var saņemt [Izziņu par fiziskās personas – kredīta ņēmēja ienākumiem](https://www.latvija.lv/lv/PPK/dzives-situacija/apakssituacija/p4465/ProcesaApraksts) un [Izziņu par norēķiniem ar budžetu](http://www.latvija.lv/lv/PPK/dzives-situacija/apakssituacija/p1636/ProcesaApraksts), kurās sniedzamās informācijas apjoms tiks aktualizēts vienlaikus ar kredītinformācijas birojiem sniedzamās informācijas apmēra palielināšanu.” |

Atbildīgā amatpersona Uldis Rūbežnīks

Valsts ieņēmumu dienesta

Nodokļu pārvaldes Juridiskās daļas vadītājs

T. 67121841

[Uldis.Rubezniks@vid.gov.lv](mailto:Uldis.Rubezniks@vid.gov.lv)